Maktablarda to‘garaklar faoliyati to‘liq tiklanadi

Vazirlik xabariga ko‘ra, o‘quvchilarning ta'lim olishiga qo‘shimcha sharoit yaratish, darsdan bo‘sh vaqtini mazmunli tashkil etish maqsadida fan to‘garaklari, shuningdek 5ta muhim tashabbus to‘garaklari ham to‘liq faoliyat ko‘rsatadi. 
Bundan tashqari, o‘quvchilarning o‘qishga bo‘lgan motivatsiyasini oshirish maqsadida “Yil o‘quvchisi”, “Sinf lideri”, “Tadbirkor o‘quvchi” aksiya va musobaqalari tashkil etiladi.
Shuningdek, 21 dekabrdan e'tiboran respublika ixtisoslashtirilgan davlat umumta'lim maktablari, Xalq ta'limi vazirligi tasarrufidagi barcha turdagi maktab-internatlarda xalq deputatlari tuman (shahar) kengashlari qarori bilan o‘quvchilar an'anaviy tarzda ta'lim olishi uchun barcha turdagi maktab-internatlar yotoqxonasi faoliyati sanitariya-epidemiologik talablar asosida tashkil etiladi. Ota-onalar ixtiyorida ushbu maktablarda farzandlarini an'anaviy yoki masofaviy ta'lim shaklini tanlash imkoniyati qoldiriladi.